《奉和翁文尧员外文秀、光贤、昼锦之什》
唐代·黄滔

乡名里号一朝新，乃觉台恩重万钧。建水闽山无故事，

长卿严万是前身。清泉引入旁添润，嘉树移来别带春。

莫凭栏干剩留驻，内庭虚位待才臣。

虽言闽越系生贤，谁是还家宠自天。山简槐兼诸郡命，

郑玄惭秉六经权。鸟行去没孤烟树，渔唱还从碧岛川。

休说迟回未能去，夜来新梦禁中泉。

君王面赐紫还乡，金紫中推是甲裳。华构便将垂美号，

故山重更发清光。水澄此日兰宫镜，树忆当年柏署霜。

珍重朱栏兼翠拱，来来皆自读书堂。

作者简介：黄滔（840～911），字文江，莆田城内前埭（今荔城区东里巷）人，晚唐五代著名的文学家，被誉为“福建文坛盟主”、闽中“文章初祖”。《四库全书》收《黄御史集》10卷，附录1卷。